Nālanda

Nālanda () ir budistu mahāvihāras (reliģiskās mācību iestādes) drupas Indijas austrumos, Bihāras štatā, 90 kilometrus uz dienvidaustrumiem no Patnas. 2016. gadā drupas tika iekļautas UNESCO Pasaules mantojuma sarakstā.

5. gadsimtā Guptu impērijas dibinātā Nālandas mahāvihāra dažkārt tiek saukta par pasaulē senāko patstāvīgo universitāti. Tā darbojās no 427. līdz 1197. gadam, kad to nopostīja afgāņu karotāji Muhameda bin Bahtijāra Hildžī vadībā. Mācību iestāde bija viena no galvenajiem mahājānas un vadžrajānas centriem. Šeit tika apgūtas sešas galvenās budisma skolas un filozofijas, to skaitā jogāčāra un sarvastivada, kā arī gramatika, medicīna, loģika un matemātika. No šejienes rakstiem budisma mācība (caur Sjuaņdzanu) nokļuva Ķīnā, ietekmējot tās kultūru.

 Attēlu galerija 

 Ārējās saites 

Kategorija:UNESCO Pasaules mantojuma vietas Indijā
Kategorija:Bihāra
Kategorija:Indijas arheoloģiskie pieminekļi
Kategorija:Mahājāna
Kategorija:Senās bibliotēkas